Document ID: 32001R2559

Uredba Sveta (ES) št. 2559/2001
z dne 17. decembra 2001
o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1) Svet je na podlagi Uredbe (ES) št. 2505/96 [1] odprl tarifne kvote Skupnosti za določene kmetijske in industrijske izdelke. Potrebam Skupnosti po teh izdelkih je treba zadostiti pod najugodnejšimi pogoji. Tarifne kvote Skupnosti je zato treba odpreti po znižani dajatvi ali po stopnji nič za ustrezne količine in jih v primeru določenih obstoječih tarifnih kvot razširiti, pri tem pa se je treba izogibati vsakršnim motnjam na trgih s temi izdelki.
(2) Ohranitev tarifnih kvot Skupnosti za nekatere izdelke, zajete v zgornji uredbi, ni več v interesu Skupnosti in zato je treba navedene izdelke odstraniti iz preglednice v Prologi I.
(3) Glede na veliko število sprememb, ki bodo začele veljati 1. januarja 2002 in zaradi boljše preglednosti za uporabnika, je potrebno preglednico v Prilogi I k navedeni uredbi nadomestiti s preglednico v Prilogi k tej uredbi,
(4) Zaradi gospodarskega pomena te uredbe se je treba sklicevati na razloge za nujnost postopka, ki jih predvideva točka 1.3 Protokola o vlogi nacionalnih parlamentov v Evropski uniji, priloženega k Pogodbi o Evropski uniji in Pogodbam o ustanovitvi Evropskih skupnosti.
(5) Uredbo (ES) št. 2505/96 je torej treba spremeniti -
SPREJEL NASLEDNJO UREDBO:
Člen 1
Preglednica v Prilogi I k Uredbi (ES) št. 2505/96 se nadomesti s preglednico iz Priloge k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se s 1. januarjem 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2001

Labels: 3
1
6